خاریجی ایشلر ناظیری مولود چاووش اوغلو تورکیه-سوریه سرحدینده قورولماسی پلان‌لاش‌دیریلان تهلوکه‌سیز بؤلگه‌نین نظارتی‌نین تورکیه طرفینده اولماسی‌نین واجیب‌لیگینی وورغولاییب.
بمت اینسان حاق‌لاری شوراسی‌نین ییغینجاغیندا ایشتیراک ائتمک اوچون سوئیس-ین ژنو شهرینده روسیانین خبر سایتی "اسپوتنیک"ا آچیقلاما وئرن چاووش اوغلوسوریه سرحدینده قورولماسی پلان‌لاش‌دیریلان تهلوکه‌سیز بؤلگه ایله علاقه‌دار سوال‌لارا جاواب وئره‌رک دئییب کی، بو بؤلگه تورکیه سرحدی‌نین یاخینلیغیندا‌دیر. بونا گؤره ده وضعیته تورکیه نظارت ائتمه‌لی‌دیر، آنجاق بیز هر زامان روسیا ایله ایشلدیک و روسیا تهلوکه‌سیزلیک قوه‌لری و اردوسو دا داخیل اولماقلا مسکوا ایله ایشلمه‌یه داوام ائدجییک.
قئید ائدک کی، امریکانین مودافعه ناظیرلیگی ایسه تهلوکه‌سیز بؤلگه یاراتماق اوچون اولوسلار آراسی بیر گوجون حیسه‌سی اولا‌راق سوریه-نین قوزیی دوغوسوندا بیر نئچه یوز عسگر بوراخا‌جاق‌لارینی اعلان ائتمیشدی.
